
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 35126 (1) 

Τροποποίηση της αριθ. 29754/25.5.1989 απόφασης του Υπουργού 
Εσωτερικών. 


Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

α) Τις διατάξεις του άρθρου 99 του Π.Δ/τος 265/1989 «Κωδικο¬ 
ποίηση σ’ ενιαίο κείμενο των διατάξεων της νομοθεσίας για την εκλογή 
βουλευτών» (ΦΕΚ 126 Α'). 

2. Την αριθ. 29754/25.5.1989 απόφαση του Υπουργού Εσωτερι¬ 
κών (ΦΕΚ 415 τ. Β) με την οποία καθορίζεται η ειδική αποζημίωση και 
τα οδοιπορικά έξοδα των διοριζομένων αντιπροσώπων της δικαστικής 
αρχής κ.λπ. για τη διενέργεια των διπλών εκλογών (Εθνικού και Ευρω¬ 
παϊκού Κοινοβουλίου) της 18ης Ιουνίου 1989. 

3. Τα έγγραφα αιτήματα των δικηγορικών συλλόγων της χώρας 
περί τροποποιήσεως της ανωτέρας απόφασης ώς προς τα ποσά της ημε¬ 
ρήσιας αποζημίωσης των δικαστικών αντιπροσώπων. 

4. Τα έγγραφα αριθ. α/155/13.6.1989 της Εισαγγελίας Πρωτοδι¬ 
κών Σύρου και β/553/14.6.1989 του Δικηγορικού Συλλόγου Σύρου, 
αναφορικά με το ανώτατο όριο ημερών εκτός έδρας για τη μετακίνηση 
των δικαστικών αντιπροσώπων της Σύρου, αποφασίζουμε: 

Τροποποιούμε την ανωτέρω αριθ. 29754/25.5.1989 απόφαση του 
Υπουργού Εσωτερικών και καθορίζουμε την ημερήσια αποζημίωση που 


καταβάλλεται στους εφόρους των αντιπροσώπων της δικαστικής αρχής 
και στους αντιπροσώπους της δικαστικής αρχής και τους αναπληρωτές 
τους, που ορίζεται στα άρθρα 2 και 3 της απόφασης αυτής, ως εξής: 

α. Στους εφόρους των αντιπροσώπων της δικαστικής αρχής κατα¬ 
βάλλεται ημερήσια αποζημίωση δραχμών πέντε χιλιάδων εννιακοσίων 
(5.900). 

β. Στους αντιπροσώπους της δικαστικής αρχής και τους αναπληρω¬ 
τές τους καταβάλλεται ημερήσια αποζημίωση πέντε χιλιάδων πεντακο- 
σίων (5.500). 

Καθορίζουμε όπως το ανώτατο όριο των εννέα ημερών για τις οποίες 
καταβάλλεται ημερήσια αποζίωση ισχύσει και για τους δικαστικούς 
αντιπροσώπους που θα μετακινηθούν για την εκτέλεση των καθηκόντων 
τους από τη Σύρο του νομού Κυκλάδων σε άλλη περιοχή, με την οποία 
δεν υπάρχει απευθείας συγκοινωνιακή σύνδεση. 

Κατά τα λοιπά ισχύει η ανωτέρω 29754/25.5.1989 τροποποιού¬ 
μενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1989 

Ο ΥΠΟΥΡΓΟΣ 

ΠΑΝ. ΜΑΡΚΟΠΟΥΛΟΣ 


Αριθ. 89898/2812 


( 2 ) 


Απαγόρευση κυνηγίου ορισμένου χρόνου. 

Ο ΥΠΟΥΡΓΟΣ ΓΕΩΡΓΙΑΣ 


Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 «Περί Δασικού 
Κώδικα» που προστέθηκαν με τις διατάξεις του άρθρου 7 Ν. 177/75. 

2. Τις αριθ. 1119/1.6.1989 και 1121/26.5.1989 θετικές εισηγή¬ 
σεις της Δ/νσης Δασών Έδεσσας και Δασαρχείου Έδεσσας. 

3. Την αριθ. 283998/10.6.1982 απόφαση του Υπουργού Γεωρ¬ 
γίας «περί μεταβίβασης αρμοδιοτήτων πρώην Γ.Δ. και ΑΝ Γ.Δ. στους 
υπηρεσιακούς παράγοντες, αποφασίζουμε: 

Απαγορεύουμε το κυνήγι όλων των θηραμάτων για 5 χρόνια από 
1.8.1989 μέχρι 31.7.1994 σε έκταση 8.000 στρέμματα στην περιοχή 
Δημόσιου Δάσους Λιβαδίτσι, Συνιδιοκτήτου Δάσους Γραμματικού Δα¬ 
σαρχείου Έδεσσας τα όρια της οποίας έχουν ως εξής: 

Ξεκινάει από διασταύρωση δρόμου στη θέση Κάτω Λιβάδια Γραμμα- 
τικού και ακολουθώντας παληό δρόμο προς Γραμματικό με κατεύθυνση 
Ν.Δ. συναντιέται στη θέση ποτίστρα με τον καινούργιο δρόμο Κεδρώνος 
- Άνω Γραμματικού, ακολουθεί αυτόν μέχρι τα Πάνω Λιβάδια Άνω 
Γραμματικού. Με κατεύθυνση Ν.Α. συνεχίζει στα όρια του δάσους, φθά¬ 
νει στη θέση ανάχωμα και συναντιέται με δρόμο προς Αγ. Φωτεινή. 
Ακολουθεί αυτόν μέχρι το Λυόμενο του Δασαρχείου Έδεσσας. Από εκεί 
παίρνει το δασικό δρόμο Παλαιοχώρι - ΙΙαληοκκλήσι και στη θέση 
στροφή «Λέγκαν» περνά το ρέμμα Ταμιντάνιτσα σε ευθεία νοητή 
γραμμή μέχρι μύτη Λιβαδίτσα και ανταμώνει τα όρια του μονίμου κα- 














4884 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ταφυγίου. Στη συνέχεια ακολουθεί τα όρια αυτά που είναι δασικός δρό¬ 
μος και καταλήγει στα Κάτω Λιβάδια και στη διασταύρωση με παληό 
δρόμο προς Γραμματικό όπου αφετηρία. 

Το Δασαρχείο Έδεσσας παρακαλείται για την έκδοση της σχετικής 
Δασικής Απαγορευτικής Διάταξης Θήρας την οποία θα κοινοποιήσει και 
στο Υπ. Γεωργίας. 

Η απόφαση αυτή θα δημοσιευθεί στην Εφημερίδα της Κυβέρνησης 
και θα ισχύσει από τον κυνηγετικό χρόνο 1989 - 1990. 

Αθήνα, 14 Ιουνίου 1989 

Με εντολή Υπουργού 
Ο Διευθυντής 
Κ. ΠΑΝΕΤΣΟΣ 


♦ 


Αριθ. 89394/2720 

Απαγόρευση κυνηγίου ορισμένου χρόνου. 


(3) 


Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 «Περί Δασικού 
Κώδικα» που προστέθηκαν με τις διατάξεις του άρθρου 7 Ν. 177/75. 

2. Την αριθ. 2094/29.5.1989 θετική εισήγηση του Δασαρχείου Βό¬ 
λου. 


3. Την αριθ. 283998/10.6.1982 απόφαση του Υπουργού Γεωρ¬ 
γίας «περί μεταβίβασης αρμοδιοτήτων πρώην Γ.Δ. και ΑΝ.Γ.Δ. στους 
υπηρεσιακούς παράγοντες, αποφασίζουμε: 

Απαγορεύουμε το κυνήγι όλων των θηραμάτων για 5 (πέντε) χρόνια 
από 1.8.1989 μέχρι 31.7.1994 σε συνολική έκταση 30.000 στρέμ¬ 
ματα στην περιοχή της Κοινότητας Λαύκου και Δήμου Βαλεστίνου τα 
όρια των οποίων έχουν ως εξής: 

1. Κοινότητα Ααύκου. 

Αρχίζει από διακλάδωση δρόμων Λαύκου Προμυρίου και Λαύκου - 
Μηλίνας και ακολουθεί τον περιφερειακό δρόμο, προς Προμύρι μέχρις 
αποστάσεως 700 μέτρων. Ακολουθεί τον αγροτικό δρόμο προς δεξα¬ 
μενή Λαύκου και συνέχεια μέχρι Άγιο Νικόλαο. Από εκεί ακολουθεί 
ημιονικό δρόμο μέχρι θάλασσα στη θέση Μικρό και συνέχεια ακροθά¬ 
λασσα μέχρι Όρμο Χονδρή Άμμος και θέση Κανπονι. Συνέχεια στους 
πρόποδες του βουνού Τιρσέου (θέση Ξηρόκαμπο αγροτικό δρόμο μέχρι 
συναντήσεως επαρχιακού δρόμου Μηλίνας - Τρίκερι τον οποίο ακολου¬ 
θεί προς Μηλίνα μέχρι θέση Αλωνάκι. Μετά ακολουθεί όρια Κοινοτήτων 
Μηλίνας - Λαύκου, αφήνοντας έξω την περιοχή Μηλίνας μέχρι συνά¬ 
ντησης επαρχιακού δρόμου Μηλίνας - Ααύκου, τον οποίο ακολουθεί μέ¬ 
χρι συνάντησης διασταύρωσης Λαύκου Προμυρίου όπου η αρχή. 

2. Δήμος Βελεστίνου 

Αρχίζει από το σταυροδρόμι αγροτικών δρόμων προς μαντιά Βράκα 
και Γιάννα. Ευθεία γραμμή μέχρι Μανδριά Γιάννα. Ανέρχεται το μικρό- 
ρεμα που χωρίζει το 2ο και 3ο Καραντάου (υπάρχουν τρία βουναλάκια 
συνεχόμενα ονομαζόμενα τρία Καραντάου), φθάνει στην κορυφο¬ 
γραμμή, συνέχεια προς θέση Πατουσιά και Κοκκινόβραχο φθάνει στους 
αμυγδαλεώνες Ταγματάρχη τους οποίους αφήνει έξω της απαγόρευσης 
και συνέχεια μέχρι αγροτικού δρόμου προς Βελεστίνο. Ακολουθεί τους 
πρόποδες του Βουνού Καραντάου μέχρι τη συνάντηση του σταυροδρο¬ 
μιού που άρχισε. 

Το Δασαρχείο Βόλου παρακαλείται για την έκδοση της σχετικής Δα¬ 
σικής Απαγορευτικής Διάταξης Θήρας την οποία θα κοινοποιήσετε και 
στο Υπ. Γεωργίας. 

Η απόφαση αυτή να δημοσιευθεί στην Εφημερίδα της Κυβέρνησης 
και θα ισχύσει από τον κυνηγετικό χρόνο 1989 - 1990. 


Αθήνα, 14 Ιουνίου 1989 


Με εντολή Υπουργού 


Ο Διευθυντής 
Κ. ΠΑΝΕΤΣΟΣ 


Αριθ. 87199/2367 (4) 

Απαγόρευση κυνηγίου ορισμένου χρόνου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παράγρ. 5 ΝΔ 86/69 «περί Δασι¬ 
κού Κώδικα» που προστέθηκαν με τις διατάξεις του άρθρου 7 Ν. 177/ 
75. 

2. Την αριθ. 1651/4.5.1989 θετική εισήγηση του Δασαρχείου Κα- 
πανδριτίου. 

3. Την αριθ. 283998/10.6.1982 απόφαση του Υπουργού Γεωρ¬ 
γίας «περί μεταβίβασης αρμοδιοτήτων πρώην Γ.Δ. και ΑΝ.Γ.Δ. στους 
υπηρεσιακούς παράγοντες, αποφασίζουμε: 

Απαγορεύουμε το κυνήγι όλων των θεμάτων για 5 (πέντε) χρόνια 
από 1.8.1989 μέχρι 31.7.1994 σε έκταση 72.000 στρέμματα στην 
περιοχή Κοινοτήτων Μαραθώνα, Καλάμου - Μαρκοπούλου, Ν. Παλα- 
τιών Ωρωπού, Ευκαμίνου Χαλκουτσίου της οποίας τα όρια έχουν ως 
εξής: 

1. Στην περιοχή Κοινότητας Μαραθώνα 

Άρχεται από τον συνοικισμό Μπέη ακολουθεί τον δημόσιο δρόμο 
προς Κάτω Σούλι μέχρι το αντλιοστάσιο της Ούλεν, στρέφεται αριστερά 
ακολουθώντας την παρυφή των υψωμάτων άνωθεν των θερμοκηπίων, 
κατέρχεται ακολουθώντας την παρυφή μέχρι το οίκημα Μιχαήλ Πάντου 
και από εκεί σε ευθεία γραμμή μέχρι το πέρας του αναχώματος στην πα¬ 
ρυφή του υψώματος Μάλι Μάθι συνέχεια ακολουθεί τον αμαξιτό χωμα¬ 
τόδρομο και τις παρυφές των υψωμάτων μέχρι θαλάσσης (ανατολικό 
όριο πεδινού πευκοδάσους Σχινιά) στρέφεται δεξιά και ακολουθεί τη θά¬ 
λασσα μέχρι τα όρια Μαραθώνα Νέας Μάκρης, στρέφεται δεξιά μέχρι 
συναντήσεως της λεωφόρου Μαραθώνα Αθηνών, ακολουθεί το δημόσιο 
δρόμο προς αρχαιολογικό χώρο Μουσείου Βρανά, ακολουθεί την οδό 
προς Τύμβο Πλαταιών μέχρι συναντήσεως της λεωφόρου Μαραθώνα 
την οποία και ακολουθεί μέχρι διασταυρώσεως προς Κάτω Σούλι και 
συνοικισμό Μπέη όπου και άρχισε. 

2. Στην περιοχή των Κοινοτήτων Καλάμου, Μαρκοπούλου, Ν. Πα- 
λατίων, Σκάλας Ωρωπού και Ωρωπού. 

Άρχεται από τον Όρμο Λιμνιώνας Καλάμου (ανατολικά) ακολουθεί 
τον χωματόδρομο προς σκουπιδότοπο Κοινότητας Καλάμου τον οποίο 
ακολουθεί προς τις θέσεις Ντριζακούκια Χιλιοπόταμος, Άγιος Πέτρος, 
Κατασκήνωση Ευαγγελιστών, ακολουθεί τον δημόσιο δρόμο προς Αγ. 
Γεώργιο (Καλάμου) μέχρι τη στροφή στη θέση Κοσισιμίνεζα - Σκάλιζα, 
εκείθεν σε ευθεία γραμμή στη θέση Σταυροδρόμι, αντλιοστάσιο Κοινότη¬ 
τας Καλάμου στη θέση Κακόσι, ακολουθεί το μεγάλο Ρέμμα Κακοσίου 
μέχρι το φρεάτιο της Εταιρείας Υδάτων (στο αμπέλι του Ευαγ. Πετρίδη) 
παρά το δημόσιο δρόμο τον οποίο ακολουθεί προς θέση Αυλοτόπι μέχρι 
τον παλαιό σκουπιδότοπο Μαρκουπούλου. Από εκεί ακολουθεί το κατερ- 
χόμενο Ρέμμα και ανέρχεται μέχρι συναντήσεως του παρεκκλησίου Πέ¬ 
τρου και Παύλου παρά το δημόσιο επαρχιακό δρόμο Μαρκοπούλου - 
Σκάλας Ωρωπού τον οποίο ακολουθεί μέχρι τη θέση Θέαλος κάμπτεται 
αριστερά και ακολουθεί τον χωματόδρομο, εκείθεν στα Πατητήρια Φυ¬ 
λακτού, ανέρχεται προς τον Οικισμό Σέσα Άνω Νέα Παλάτια -οδό Πα- 
παφλέσσα- ευθεία στο Τριγωνομετρικό Υψώματος Λουμπέρδι (4 δέν¬ 
δρα) εις πλιθοποιείο Ρούση, ευθεία εις φυτώριο Μανώλη ακολουθεί το 
δημόσιο δρόμο Σκάλας Ωρωπού - Ωρωπού μέχρι Συκάμινο, εκείθεν 
ακολουθεί το δημόσιο δρόμο προς Αυλώνα μέχρι συναντήσεως των Διοι¬ 
κητικών ορίων Ν. Αττικής - Βοιωτίας, κάμπτεται δεξιά σε ευθεία 
γραμμή μέχρι την οδό Παπαφλέσσα και εκείθεν ακολουθεί τη θάλασσα 
μέχρι τον όρμο Λιμνιώνα Καλάμου (ανατολικά) όπου και άρχισε. 

Το Δασαρχείο Καπανδριτίου παρακαλείται για την έκδοση της σχετι¬ 
κής Δασικής Απαγορευτικής Διάταξης Θήρας την οποία θα κοινοποιή¬ 
σει και στο Υπ. Γεωργίας. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1989-1990. 

Αθήνα, 14 Ιουνίου 1989 

Με εντολή Υπουργού 
Ο Διευθυντής 
Κ. ΠΑΝΕΤΣΟΣ 

Αριθ. 85690/2175 (5) 

ΕΛ2 Απαγόρευση κυνηγίου ορισμένου χρόνου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παράγρ. 5 ΝΔ 86/69 «περί Δασι¬ 
κού Κώδικα» που προστέθηκαν με τις διατάξεις του άρθρου 7 Ν. 177/ 

75. 

2. Την αρ. 1609/20.4.1989 θετική εισήγηση της Δ/νσης Δασών 
Ροδόπης. 

3. Την αρ. 283998/10.6.1982 απόφαση του Υπουργού Γεωργίας 
«περί μεταβίβασης αρμοδιοτήτων πρώην Γ.Δ. και ΑΝ.Γ.Δ. στους υπη¬ 
ρεσιακούς παράγοντες, αποφασίζουμε: 

Απαγορεύουμε το κυνήγι όλων των θηραμάτων για πέντε (5) χρόνια 
από 1.8.1989 μέχρι 31.7.1994 σε έκταση 4.000 περίπου στρέμματα 
στην περιοχή του πευκοδάσους Νυμφαίας τα όρια της οποίας έχουν ως 
εξής: 

ΑΝΑΤΟΛΙΚΑ: Αριστερή όχθη χειμάρρου Καρυδόρεμα μέχρι την 
Γλυφάδα Καρυδιάς και από εκεί ασφαλτόστρωτος δρόμος - Καρυδιάς - 
Πανδρόσου μέχρι τη διασταύρωση με νότιο όριο. 

ΔΤΓΙΚΑ: Από θέση Σκοπιά, τμήμα του ασφαλτόστρωτου επαρχια¬ 
κού δρόμου Κομοτηνής - Νυμφαίας - Παρυφές Πευκοδάσους Τραχείας 
Πεύκης μέχρι συναντήσεως του αγροτικού δρόμου Συμβόλων - Υδρα¬ 
γωγείο. 

ΒΟΡΕΙΑ: Αγροτικός δρόμος Συμβόλων Υδραγωγείο - Αποψιλωτική 
ζώνη ΔΕΜ - Αγροτικός δρόμος Υδραγωγείου - Πανδρόσου μέχρι που 
συναντά τον χείμαρρο Καρυδόρεμα 

ΝΟΤΙΑ: Αγροτικός δρόμος από Καρυδιά - Διασταύρωση επαρχιακού 
δρόμου Κομοτηνή - Νυμφαίας στη θέση Σκόπια. 

Η Δ/νση Δασών Ροδόπης παρακαλείται για την έκδοση της σχετικής 
Δασικής Απαγορευτικής Διάταξης Θήρας την οποία θα κοινοποιήσει και 
στο Υπ. Γεωργίας. 

Η απόφαση αυτή να δημοσιευθεί στην Εφημερίδα της Κυβέρνησης 
και θα ισχύσει από τον Κυνηγετικό χρόνο 1989 - 1990. 

Η περίληψη αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1989 

Με εντολή Υπουργού 
Ο Διευθυντής 
Κ. ΠΑΝΕΤΣΟΣ 

-*- 

Αριθ. Β2/1215 ( 6 ) 

Άδεια κατοχής Β' θέσης στη Γεωργία Ξανθάκη - Καραμάνου. 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. τ ου άρθρου 13 παρ. 9 του Ν. 1268/82 «για τη δομή και λειτουρ¬ 
γία των Ανωτάτων Εκπ/κών Ιδρυμάτων» όπως συμπληρώθηκε με την 
παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π.Δ/γμα (ΦΕΚ 175/29.11.83 τ. Α'). 

3. Τα αριθμ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ. Α'). 

5. Την αριθμ. Η.1522/22.2.89 (ΦΕΚ 149/23.2.89 τ. Β') από¬ 
φαση εκχώρησης αρμοδιοτήτων. 

6. Την αριθμ. 4984/1988 απόφαση (Τμήμα Γ) του Συμβουλίου της 
Επικράτειας. 

7. Το αριθ. 10631/5067/27.2.89 έγγραφο του Παν/μίου Αθη¬ 
νών, αποφασίζουμε: 

Παρέχουμε την άδεια στην Γεωργία π,ανθάκη - Καραμάνου Επί¬ 
κουρη καθηγήτρια του τμήματος Φιλολογίας του Παν/μίου Αθηνών 
για να κατέχει εκτός από τη θέση της στο Παν/μιο Αθηνών και τη θέση 
Διευθύντριας του Κέντρου Εκδόσεως Έργων Ελλήνων Συγγραφέων 
της Ακαδημίας Αθηνών. 


Το σύνολο των αποδοχών και απο τις δυο Βεσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων απο¬ 
δοχών της πρώτης χρονικά θέσης και τα 3/4 του συνόλου των ακαθαρί¬ 
στων κάθε φύσης αμοιβών του της δεύτερης χρονικά θέσης. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 9 Ιουνίου 1989 

Με εντολή Υπουργού 
Ο Γεν. Γραμματέας 

I. ΠΑΝΑΡΕΤΟΣ 

-φ- 

Αριθ. ΟΙΚ Β. 13161/483 (?) 

Έγκριση Τροποποίησης του Κανονισμού Χρηματοδότησης ΜΜΕ, Κοι¬ 
νοπραξιών και Συνεταιρισμών ΜΜΕ από τον ΕΟΜΜΕΧ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΙΝΙΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις Διατάξεις: 

α) Του Νόμου 1558/85 (ΦΕΚ 137/Α/26.7.85) «Κυβέρνηση και 
Κυβερνητικά Όργανα» και ιδίως του άρθρου 23 παράγραφος 1 και του 
άρθρου 27 παράγραφος 3 αυτού. 

β) Του Προεδρικού Διατάγματος 229/86 (ΦΕΚ 96/Α/16.7.86) 
«Σύσταση και οργάνωση της Γενικής Γραμματείας Βιομηχανίας» και 
ιδίως του άρθρου 1 παράγραφος 2 περίπτωση γ αυτού. 

γ) Του Νόμου 1472/84 (ΦΕΚ 112/Α/6.8.84) «Συμπλήρωση τρο¬ 
ποποίηση και κατάργηση διατάξεων του ιδρυτικού νόμου του ΕΟΜ¬ 
ΜΕΧ (Ν. 707/77 - ΦΕΚ 273/Α/21.9.77) και άλλες διατάξεις» και 
ιδίως του άρθρου 1 παράγραφος 2 περίπτωση ββ αυτού. 

2. Την Υ 1321/25.9.87 (ΦΕΚ 531/Β/30.9.87) απόφαση του 
Πρωθυπουργού «Καθορισμός αρμοδιοτήτων του Αναπληρωτή Υπουρ¬ 
γού Βιομηχανίας Ενέργειας και Τεχνολογίας. Κ. Παπαναγιώτου». 

3. Την 11/18ΣΤ/24.5.89 απόφαση του Διοικητικού Συμβουλίου 
του ΕΟΜΜΕΧ με την οπιόα εγκρίθηκε η τροποποίηση του «Κανονισμού 
χρηματοδότησης ΜΜΕ Κοινοπραξιών και συνεταιρισμών ΜΜΕ από 
τον ΕΟΜΜΕΧ», αποφασίζουμε: 

1. Εγκρίνουμε τις τροποποιήσεις του Κανονισμού χρηματοδότησης 
ΜΜΕ, Κοινοπραξιών και Συνεταιρισμών ΜΜΕ από τον ΕΟΜΜΕΧ που 
αποφασίστηκαν με την 11/28ΣΤ/24.5.89 Απόφαση του Διοικητικού 
Συμβουλίου του ΕΟΜΜΕΧ. 

2. Η απόφαση αυτή μαζί με τις σχετικές τροποποιήσεις να δημοσιευ- 
θούν στην Εφημερίδα της Κυβερνήσεως. 

3. Οι τροποποιήσεις που επέρχονται στον Κανονισμό χρηματοδότη¬ 
σης ΜΜΕ, Κοινοπραιών και Συνεταιρισμών ΜΜΕ από τον ΕΟΜΜΕΧ 
ισχύουν από τη δημοσίευση της παρούσας και των αντιστοίχων τροπο¬ 
ποιήσεων στην Εφημερίδα της Κυβερνήσεως. 

Αθήνα, 15 Ιουνίου 1989 

Ο ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 

ΕΛΛΗΝΙΚΟΣ ΟΡΓΑΝΙΣΜΟΣ 
ΜΙΚΡΟΜΕΣΑΙΩΝ ΜΕΤΑΠΟΙΗΤΙΚΩΝ 
ΕΠΙΧΕΙΡΗΣΕΩΝ ΚΑΙ ΧΕΙΡΟΤΕΧΝΙΑΣ 

ΑΠΟΣΠΑΣΜΑ ΑΠΟ ΤΑ ΠΡΑΚΤΙΚΑ 
ΔΙΟΙΚΗΤΙΚΟ ΣΥΜΒΟΥΛΙΟ της αριθ. 18ΣΤ'/24.5.89 Συνεδρίασης 
* . του ΔΣ/ΕΟΜΜΕΧ 

Αριθ. Απόφ. 11 

1. Παράγραφος 11. 2α. 

Με τη μορφή κεφαλαίου εκκίνησης σε νεο'ίδρυόμενες επιχειρήσεις που 
υπάγονται στο Ν. 1262/82 κατόπιν εξέτασής τους από τον ΕΟΜΜΕΧ, 
καθώς και σε νεοϊδρυόμενους Συνεταιρισμούς και Κοινοπραξίες των 
ΜΜΕ. 

2. Παράγραφος III.2β. 

Επιτόκιο: Το εκάστοτε ισχύον για τις σχετικές βιοτεχνικές χορηγή¬ 
σεις της Α.Ν.Ε. της Α.Ν.Ε. 197/1978. Προκειμένου για Συνεταιρι¬ 
σμούς και Κοινοπραξίες των ΜΜΕ, το επιτόκιο ορίζεται κατά μία μο¬ 
νάδα χαμηλότερο του ισχύοντος για τις ΜΜΕ. 

3. Παράγραφος III. 3β. 

Επιτόκιο: Το εκάστοτε ισχύον για τις σχετικές βιοτεχνικές χορηγή- 
σεις της Α.Ν.Ε. 187/1978. Προκειμένου για Συνεταιρισμούς και Κοι¬ 
νοπραξίες των ΜΜΕ, το επιτόκιο ορίζεται κατά μία μονάδα χαμηλότερο 
του ισχύοντος για τις ΜΜΕ. 

4. Παράγραφος ΙΙΙ.4 

Το ανώτατο όριο των δανείων για κεφάλαιο κίνησης - εκκίνησης 
κατά δάνειο μπορεί να κυμανθεί μέχρι το 40% του προβλεπόμενου κατά 
τον πρώτο χρόνο λειτουργίας κύκλου εργασιών για τις νεοϊδρυόμενες 
επιχειρήσεις ή του πραγματοποιηθέντος κατά το τελευταίο 12μηνο για 
τις υφιστάμενες επιχειρήσεις. 

Προκειμένου για νεοϊδρυόμενους Συνεταιρισμούς και Κοινοπραξίες 
των ΜΜΕ το δάνειο για κεφάλαιο εκκίνησης μπορεί να κυμανθεί στο 
ίδιο πιο πάνω ποσοστό 40% του προβλεπόμενου κύκλου εργασιών και 
μέχρι το διπλάσιο του καταβεβλημένου συνεταιριστικού κεφαλαίου. 

5. Παράγραφος III. 4β 

Επιτόκιο: Το εκάστοτε ισχύον για τις σχετικές βιοτεχνικές χορηγή¬ 
σεις στις Α.Ν.Ε. 197/1978. Προκειμένου για Συνεταιρισμούς και Κοι¬ 
νοπραξίες των ΜΜΕ, το επιτόκιο ορίζεται κατά μία μονάδα χαμηλότερο 
του ισχύοντος για τις ΜΜΕ. 

Η Γραμματεύς του Δ.Σ./ΟΜΜΕΧ 
ΚΩΝ/ΤΙΝΑ ΜΑΡΚΟΠΟΤΛΟΤ 

- ♦ - 

Αριθ. Ο ικ. Β. 13162/490 (8) 

Εγκριση Κανονισμού Προγράμματος Επιχορήγησης ΜΜΕ για τη σύν¬ 
δεσή τους με το Κέντρο Πληροφορικής - Παροχής Περιφερειακών 

Υπηρεσιών (Πρόγραμμα δΤΑΚ). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Νόμου 1558/85/ΦΕΚ 137/Α/26.7.85) «Κυβέρνηση και 
Κυβερνητικά όργανα», και ιδίως του άρθρου 23 παράγραφος 1 και του 
άρθρου 27 παράγραφος 3 αυτού. 

β) Του Προεδρικού Διατάγματος 229/86 (ΦΕΚ 96/Α/16.7.86) 
«Σύσταση και οργάνωση της Γενικής Γραμματείας Βιομηχανίας» και 
ιδίως του άρθρου 1 παράγραφος 2 περίπτωση γ αυτού. 

γ) Του Νόμου 1472/84/ΦΕΚ 112/Α/6.8.84) «Συμπλήρωση τρο¬ 
ποποίηση και κατάργηση διατάξεων του ιδρυτικού νόμου του ΕΟΜ- 
ΜΕΧ (Ν. 707/77 ΦΕΚ 273/Α/21.9.77) και άλλες διατάξεις, και 
ιδίως του άρθρου 1 παράγραφος 2 περίπτωση ββ αυτού. 

2. Την Τ 1321/25.9.87 (ΦΕΚ 531/Β/30.9.87) απόφαση του 
Πρωθυπουργού «Καθορισμός αρμοδιοτήτων του Αναπληρωτή Υπουρ¬ 
γού Βιομηχανίας Ενέργειας και Τεχνολογίας Κ. Παπαναγιώτου». 

3. Την 8/20ΣΤ/31.5.89 απόφαση του Διοικητικού Συμβουλίου του 
ΕΟΜΜΕΧ με την οποία εγκρίθηκε ο «Κανονισμός προγράμματος ΜΜΕ 
για τη σύνδεσή τους με το Κέντρο Πληροφορικής - Παροχής Περιφε¬ 
ρειακών Υπηρεσιών (Πρόγραμμα 5ΤΑΚ)», αποφασίζουμε: 

1. Εγκρίνουμε τον κανονισμό προγράμματος επιχορήγησης ΜΜΕ, 
για τη σύνδεσή τους με το Κέντρο Πληροφορικής - παροχής περιφερεια¬ 
κών Υπηρεσιών (πρόγραμμα 5ΤΑΚ). 

2. Η απόφαση αυτή και ο επισυναπτόμενος κανονισμός να δημοσιευ- 
θεί στην Εφημερίδα της Κυβέρνησης. 

3. Η παρούσα και ο αντίστοιχος κανονισμός ισχύουν από τη δημο¬ 
σίευσή τους στην Εφημερίδα της Κυβερνήσεως. 

Αθήνα, 15 Ιουνίου 1989 

, Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 


ΠΡΟΓΡΑΜΜΑ ΕΠΙΧΟΡΗΓΗΣΗΣ ΜΜΕ ΓΙΑ ΤΗ ΣΥΝΔΕΣΗ ΤΟΥΣ 
ΜΕ ΤΟ ΚΕΝΤΡΟ ΠΛΗΡΟΦΟΡΙΚΗΣ - ΠΑΡΟΧΗΣ 
ΠΕΡΙΦΕΡΕΙΑΚΩΝ ΥΠΗΡΕΣΙΩΝ 

Κανονισμός λειτουργίας 

1. Εισαγωγή 

Ο Κανονισμός αυτός ρυθμίζει τις διαδικασίες υλοποίησης του μέρους 
του Κοινοτικού προγράμματος 5ΤΑΚ, που αφορά τη δημιουργία Κέ¬ 
ντρου πληροφορικής για παροχή περιφερειακών υπηρεσιών σε ΜΜΕ. 

2. Αντικείμενο του προγράμματος 

Το πρόγραμμα έχει σαν στόχο την εισαγωγή προηγμένων συστημά¬ 
των πληροφορικής στις ΜΜΕ προκειμένου να υποβοηθηθεί η ανάπτυξη 
και ο εκσυγχρονισμός τους και καλύπτει όλες τις φάσεις που απαιτού¬ 
νται, για την εισαγωγή συστήματος πληροφορικής σε μια επιχείρηση 
μέσω του οποίου θα μπορεί να συνδεθεί με το Κέντρο Καινοτομιών Αθη¬ 
νών (ΚΕΚΑ). 

Η οικονομική συμμετοχή της ΜΜΕ στις δαπάνες του προγράμματος 
θα είναι τουλάχιστον 30% του συνολικού κόστους, ενώ το υπόλοιπο (δη¬ 
μοσία δαπάνη) επιχορηγείται από τον ΕΟΜΜΕΧ. 

3. Επιχειρήσεις που δικαιούνται να πάρουν μέρος 

Το πρόγραμμα καλύπτει Ελληνικές Μικρομεσαίες Μεταποιητικές 
Επιχειρήσεις και Συνεταιρισμούς που λειτουργούν τουλάχιστον 12 μή¬ 
νες και απασχολούν σε μόνιμη βάση τουλάχιστον 2 άτομα εκτός του επι¬ 
χειρηματία. Ήδη εγκατεστημένα Πληροφοριακά Συστήματα στις επι¬ 
χειρήσεις δεν επιχορηγούνται. Ο εξοπλισμός που εντάσσεται στο παρόν 
πρόγραμμα, δεν μπορεί να υπαχθεί στον Ν. 1262/82 ή σε άλλες κρατι¬ 
κές ή κοινοτικές επιχορηγήσεις. 

4. Δικαιολογητικά συμμετοχής 

Οι επιχειρήσεις/συνεταιρισμοί που ενδιαφέρονται να πάρουν μέρος 
στο πρόγραμμα πρέπει να υποβάλουν σχετική αίτηση μέσα στο χρονικό 
διάστημα που θα καθορίζεται κάθε φορά με απόφαση του Γενικού Διευ¬ 
θυντή του ΕΟΜΜΕΧ προκειμένου να κριθούν για να περιληφθούν στον 
προϋπολογισμό της κάθε φάσης του προγράμματος. Οι φάσεις θα είναι 
μέχρι δύο κάθε ημερολογιακό έτος. 

Η αίτηση θα υποβάλεται στην αντίστοιχη με τον τόπο εγκατάστασης 
της ΜΜΕ Περιφερειακής Υπηρεσίας του ΕΟΜΜΕΧ και θα πρέπει να 
συνοδεύεται από τα εξής δικαιολογητικά: 

4.1. Δελτίο πληροφοριών, του οποίου το περιεχόμενο ορίζεται με 
απόφαση του Γενικού Διευθυντή του ΕΟΜΜΕΧ. 

4.2. Εκθεση φορέα που να δικαιολογεί τη σκοπιμότητα αγοράς του 
εξοπλισμού (Η/Ψ, 8/Ψ) για το οποίο ζητείται η επιχορήγηση. 

4.3. Επικυρωμένες μισθοδοτικές καταστάσεις του ΙΚΑ των τριών τε¬ 
λευταίων μηνών ή ανάλογη βεβαίωση της Επιθεώρησης Εργασίας. 

4.4. Επικυρωμένο αντίγραφο της τελευταίας φορολογικής δήλωσης 
και προκειμένου για επιχειρήσεις που κρατούν βιβλία Γ κατηγορίας και 
τελευταίο ισολογισμό και ισοζύγιο τελευταίου μήνα. 

4.5. Πιατοπιητικό εγγραφής στο Βιοτεχνικό Επιμελητήριο. 

4.6. Αναλυτική προσφορά του προς αγορά εξοπλισμού και δήλωση 
του προμηθευτή ότι αναλαμβάνει να εκπαιδεύσει στέλεχος της επιχειρή- 
σεως στη χρήση II/ψ και 8/%". 

4.7. Υπεύθυνη δήλωση του Ν. 105 όπου ο ενδιαφερόμενος θα δηλώ¬ 
νει ότι σε περίπτωση έγκρισης: 

α. Θα καλύψει εξ ιδίων πόρων τουλάχιστον το 30% της αξίας του 
εξοπλισμού. 

β. Θα προσκομίσει Α.Φ.Ε. και λοιπά νομιμοποιητικά έγγραφα. 

5. Διαδικασία αποφάσεων 

Οι υποβαλλόμενες στον ΕΟΜΜΕΧ αιτήσεις παραλαμβάνονται από 
τη Δ/νση Καινοτομιών και Τεχνολογικής Ανάπτυξης και ανατίθενται 
για εξέταση σε στελέχη του ΕΟΜΜΕΧ ή και του Κέντρου Καινοτομιών 
Αθηνών που τις αξιολογούν με βάση ποιοτικά και ποσοτικά κριτήρια 
που έχουν σχέση με: 

- Την υπάρχουσα τεχνογνωσία στην επιχείρηση στο συγκεκριμένο 
τομέα (ΟΑϋ-ΟΑΜ). 

- Το βαθμό οργάνωσης της επιχείρησης. 

- Το αντικείμενο της εργασίας και την αναγκαιότητα για την εγκα¬ 
τάσταση σταθμού εργασίας (ΟΑϋ-ΟΑΜ) στην επιχείρηση. 

- Την ύπαρξη του κατάλληλου μηχανολογικού εξοπλισμού. 

- Το επίπεδο της τεχνολογίας και την οικονομική θέση της επιχεί- 

ρησης, σαν στοιχεία βιωσιμότητας της. 

Η διαδικασία εγκρίσεων, απορρίψεων, δευτεροβάθμιας εξέτασης 
κ.λπ. θα γίνεται με τον ίδιο τρόπο και από τα ίδια όργανα που ορίζονται 
στον Κανονισμό «Βελτίωση της διαχείρισης των ΜΜΕ μέσω πληροφορι¬ 
κής» (ΦΕΚ 359/10.1.1987 τεύχος ,Β') και τις τροποποιήσεις του 
(απόφαση Δ.Σ./ΕΟΜΜΕΧ αριθ. 23/5Δ/2.6.87). 

6. Είδος επιχορηγούμενου εξοπλισμού 

Η επιχορήγηση του ΕΟΜΜΕΧ καλύπτει την αγορά και εγκατά¬ 
σταση του παρακάτω εξοπλισμού: 

α. ^ΟΓΐίβίΕΐΐοηβ (Σταθμοί εργασίας) 

Πρέπει να μπορούν να συνεργάζονται σε ΕΤΗΕΚΝΕΤ με τον υπάρ¬ 
χοντα εξοπλισμό του ΚΕ.Κ.Α. 

β. Λογισμικό 

Πρέπει να περιλαμβάνει την πλήρη έκδοση ή μέρος της έκδοσης που 
υπάρχει και χρησιμοποιείται στο Κέντρο Καινοτομιών Αθηνών. 

Επίσης επιχορηγούνται τα λειτουργικά έξοδα της επιχείρησης, που 
περιλαμβάνουν τα έξοδα μίσθωσης γραμμής ιΐβΐβ από τον ΟΤΕ για σύν¬ 
δεση της επιχείρησης με το δίκτυο του ΚΕ.Κ.Α. και αμοιβή εξειδικευμέ- 
νου υπαλλήλου ή συνεργάτη της επιχείρησης για 6 μήνες. 

Οι πλήρεις προδιαγραφές των παραπάνω αναφέρονται σε συνημμένο 
στον παρόντα Κανονισμό παράρτημα το οποίο με απόφαση του Δ.Σ./ 
ΕΟΜΜΕΧ μπορεί να τροποποιείται. 

Για κάθε μια από τις παραπάνω κατηγορίες επιχορηγούμενων δαπα¬ 
νών ορίζεται αντιπροσωπευτικό κόστος ως εξής: 

- ΨθΓΐΐ9ΐ3ΐίοη8: 5 εκατ. δρχ. 

- Λογισμικό: 2,5 εκατ. δρχ. 

- Λειτουργικά έξοδα: 1,5 εκατ. δρχ. 

Στα παραπάνω ποσά δεν περιλαμβάνεται ΦΠΑ. 

Με απόφαση του Δ.Σ./ΕΟΜΜΕΧ, είναι δυνατόν να αναπροσαρμόζε¬ 
ται το παραπάνω αντιπροσωπευτικό κόστος. Η επιχορήγηση που δίνει ο 
ΕΟΜΜΕΧ είναι μέχρι το 70% του αντιπροσωπευτικού κόστους. 

7. Τρόπος καταβολής της επιχορήγησης 

Μετά την έγκριση ένταξης μιας επιχείρησης στο πρόγραμμα από τα 
αρμόδια όργανα του ΕΟΜΜΕΧ και προκειμένου να καταβληθεί η επι¬ 
χορήγηση, η επιχείρηση υποχρεούται να προσκομίσει στον ΕΟΜ¬ 
ΜΕΧ: 

- Νομιμοποιητικά έγγραφα (αν είναι Νομικό πρόσωπο. 

- Α.Φ.Ε. 

- Εξοφλημένο τιμολόγιο του προμηθευτή για τον επιχορηγούμενο 
εξοπλισμό ή τιμολόγιο επί πιστώσει και απόδειξη είσπραξης από τον 
προμηθευτή για το μη επιχορηγούμενο μέρος του κόστους του εξοπλι¬ 
σμού. 

- Υπεύθυνη δήλωση του Ν. 105/69 στην οποία θα δηλώνει ότι δεν 
θα πωλήσει τον επιχορηγούμενο εξοπλισμό επί 3 χρόνια, εκτός αν αντι- 
κατασταθεί με άλλο τουλάχιστον ίσης δυναμικότητας ύστερα από 
έγκριση του ΕΟΜΜΕΧ. 

Προκειμένου για την επιχορήγηση που αφορά στα λειτουργικά έξοδα, 
μετά το τέλος του εξαμήνου που ορίζεται στην παραπάνω παράγραφο 6, 
η επιχείρηση πρέπει να προσκομίσει αποδεικτικά στοιχεία των δαπανών 
(αποδείξεις πληρωμής στον ΟΤΕ και μισθοδοτική κατάσταση ή τιμολό¬ 
γιο ή δελτίο παροχής υπηρεσιών για τον εξειδικευμένο υπάλληλο ή συ¬ 
νεργάτη της επιχείρησης) και κάθε άλλο απαιτούμενο δικαιολογητικό 
(Α.Φ.Ε. κ.λπ.). 

- + - 

Αριθ. Β2/25059/4294/89 (9) 

Καθορισμός διαδικασίας εκπαίδευσης, ίδρυση Σχολών εκπαίδευσης και 

χορήγησης πιστοποιητικών επαγγελματικής ικανότητας οδικού με¬ 
ταφορέα εμπορευμάτων και επιβατών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 7 του Π.Δ. 57/1989, που αφορά στην 
προσαρμογή της ελληνικής νομοθεσίας, προς τις διατάξεις της οδηγίας 
του Συμβουλίου των Ευρωπαϊκών Κοινοτήτων 74/561/ΕΟΚ της 
12ης Νοεμβρίου 1974 «περί προσβάσεως στο επάγγελμα του μεταφο¬ 
ρέα εμπορευμάτων στον τομέα των εσωτερικών και διεθνών οδικών 


εμπορευματικών μεταφορών όπως τροποποιήθηκε με την Οδηγία 80/ 
1176/ΕΟΚ της 4ης Δεκεμβρίου 1980». 

2. Τις διατάξεις του άρθρου 5 του Π.Δ. 586/1988 που αφορά στην 
προσαρμογή της ελληνικής νομοθεσίας προς τις διατάξεις της Οδηγίας 
του Συμβουλίου των Ευρωπαϊκών Κοινοτήτων 74/562/ΕΟΚ της 
12ης Νοεμβρίου 1974 «περί προσβάσεως στο επάγγελμα του μεταφο¬ 
ρέα επιβατών στον τομέα των εσωτερικών και διεθνών οδικών μεταφο¬ 
ρών όπως τροποποιήθηκε με την Οδηγία 80/1179/ΕΟΚ της 4ης Δε¬ 
κεμβρίου 1980». 

3. Την ανάγκη εκπαίδευσης των ελλήνων αυτοκινητιστών, προκειμέ¬ 
νου ν’ αποκτήσουν πτυχίο επαγγελματικής ικανότητας για την άσκηση 
του επαγγέλματος του οδικού μεταφορά επιβατών και εμπορευμάτων 
για εθνικές ή διεθνείς μεταφορές, αποφασίζουμε: 

Καθορίζουμε τη διαδικασία Εκπαίδευσης υποψηφίων για την είσοδο 
στο επάγγελμα του οδικού Μεταφορέα Εμπορευμάτων και Επιβατών 
Εσωτερικών και Διεθνών Μεταφορών, τα των Σχολών Επαγγελματι¬ 
κής Κατάρτισης (ΣΕΚΑΜ) και την διαδικασία χορήγησης των πιστο¬ 
ποιητικών επαγγελματικής ικανότητας στους δικαιούχους, ως κατω¬ 
τέρω: 

ΚΕΦΑΛΑΙΟ Α’ 

ΣΥΣΤΑΣΗ ΕΙΔΙΚΩΝ ΣΧΟΛΩΝ (ΣΕΚΑΜ) 
ΠΡΟΣΟΝΤΑ ΔΙΔΑΣΚΟΝΤΩΝ 

1. Η εκπαίδευση των υποψηφίων για τη χορήγηση πιστοποιητικών 
επαγγελματικής ικανότητας στους υποψηφίους για την άσκηση του 
επαγγέλματος του οδικού Μεταφορέα Επιβατών ή Εμπορευμάτων 
Εσωτερικών ή Διεθνών Μεταφορών γίνεται σε Δημόσιες ή Ιδιωτικές 
Σχολές τέτοιας εκπαίδευσης, κατά τα πιο κάτω οριζόμενα: 

α) Οι ιδιωτικές Σχολές Επαγγελματικής Κατάρτισης Μεταφορέων 
(ΣΕΚΑΜ) λειτουργούν υπό την εποπτεία και τον έλεγχο της Γενικής 
Γραμματέας Μεταφορών του Υπουργείου Μεταφορών και Επικοινω¬ 
νιών. 

β) Η άδεια λειτουργίας ιδιωτικής ΣΕΚΑΜ χορηγείται από τη Γενική 
Γραμματεία Μεταφορών του Υπουργείου Μεταφορών και Επικοινω¬ 
νιών σε φυσικό ή νομικό πρόσωπο, που έχει τις προϋποθέσεις που καθο¬ 
ρίζονται με αυτή την απόφαση. 

Για τη χορήγηση κάθε νέας άδειας λαμβάνονται ιδίως υπόψη ο αριθ¬ 
μός των ΣΕΚΑΜ, που ήδη λειτουργούν στην περιοχή για την οποία ζη¬ 
τείται η άδεια, οι δυνατότητές τους, συγκριτικά με τις ανάγκες της 
επαγγελματικής αυτής εκπαίδευσης και ο αριθμός των μαθητών τους. 
Η άδεια μπορεί να ανακληθεί από τη Γενική Γραμματεία Μεταφορών 
του Υπουργείου Μεταφορών και Επικοινωνιών, εφόσον προκύπτει μη 
τήρηση έστω και μιας των προϋποθέσεων λειτουργίας της Σχολής, στην 
περίπτωση που δεν έχει αρχίσει η λειτουργία της μέσα στην οριζόμενη 
με την εγκριτική απόφαση προθεσμία, όταν τ’ αποτελέσματα των εξετά¬ 
σεων των μαθητών της προκαλούν εύλογες επιφυλάξεις ως προς την 
ικανοποιητική λειτουργία της, καθώς και όταν, με βάση κυρίως τα στα¬ 
τιστικά στοιχεία των προσερχομένων για συμμετοχή στις εξετάσεις, ο 
αριθμός των μαθητών της Σχολής δεν δικαιολογεί τη συνέχιση της λει¬ 
τουργίας της. 

γ) Η απαραίτητη ελάχιστη επιφάνεια για τις εγκατάστασεις της ΣΕ¬ 
ΚΑΜ ορίζεται σε 150 μ2. Η διαμόρφωση του χώρου πρέπει να εξασφα¬ 
λίζει δύο τουλάχιστον αίθουσες διδασκαλίας και μία τουλάχιστον κατάλ¬ 
ληλα διαρρυθμισμένη και ειδικά εξοπλισμένη για τη χρησιμοποίηση 
εποπτικών μέσων διδασκαλίας. 

δ) Για τη χορήγηση της άδειας λειτουργίας της ΣΕΚΑΜ στο φυσικό 
ή νομικό πρόσωπο απαιτείται η υποβολή της των παρακάτω δικαιολο- 
γητικών για το φυσικό πρόσωπο που ζητεί την άδεια λειτουργίας της 
Σχολής, ή σε περίπτωση που η άδεια ζητείται από νομικό πρόσωπο, για 
το φυσικό πρόσωπο που δηλώνεται ως υπεύθυνος Διευθυντής Σπουδών 
της Σχολής. 

α) Πτυχίο Α.Ε.Ι, ημεδαπής ή αναγνωρισμένων της αλλοδαπής νομι¬ 
κών πολιτικών ή οικονομικών επιστημών, μηχανολόγων ή πολιτικών 
μηχανικών. 

β) Πιστοποιητικό Υγείας Α’θμιας Υγειονομικής Επιτροπής. 

γ) Πιστοποιητικό Ποινικού Μητρώου τύπου Α'. 

δ) Δικαιολογητικά, εκ των οποίων θα αποδεικνύονται ειδικές γνώσεις 
και εμπειρία στα θέματα μεταφορών γενικά και στο κοινοτικό δίκαιο για 

τις μεταφορές ειδικότερα, οι οποίες να καλύπτουν διδακτέα ύλη των Πα¬ 
ραρτημάτων των Π.Δ. 586/1988 και 57/1989. 

ε) Επιμόρφωση ή εμπειρία σε θέματα εκπαίδευσης γενικά. 

ΚΕΦΑΛΑΙΟ Β' 

ΤΡΟΠΟΣ ΛΕΙΤΟΥΡΓΙΑΣ ΣΕΚΑΜ 

1. Το διδακτικό Προσωπικό της ΣΕΚΑΜ προσλαμβάνεται από την 
Διεύθυνση της Σχολής και πρέπει να διαθέτει εκτός από τις προϋποθέ¬ 
σεις του προηγούμενου άρθρου και ειδικές γνώσεις και εμπειρία στα θέ¬ 
ματα μεταφορών και στο κοινοτικό δίκαιο για τις μεταφορές ειδικότερα, 
ώστε να καλύπτουν την διδακτέα ύλη των παρατημάτων των Π.Δ. 
586/1988 και 57/1989. Οι ειδικές αυτές γνώσεις και εμπειρία πρέπει 
ν’ αποδεικνύονται από σχετικά δικαιολογητικά. 

2. Για την εγγραφή στη ΣΕΚΑΜ απαιτείται ο υποψήφιος να καταθέ¬ 
σει στην Γραμματεία της Σχολής, τίτλο σπουδών, τουλάχιστον Υποχρε¬ 
ωτικής Εκπαίδευσης, καθώς και υπεύθυνη δήλωση του Ν. 1599/86, 
με την οποία θα δηλώνει υπεύθυνα ότι στο πρόσωπό του δεν συντρέχει 
κανένα κώλυμα για την άσκηση του επαγγέλματος του οδικού μεταφο¬ 
ρέα επιβατών ή εμπορευμάτων (προϋπόθεση αξιοπιστίας), όπως ορίζε¬ 
ται στα Π.Δ. 57/89 και 586/88 και στις σχετικές κανονιστικές αποφά¬ 
σεις του Υπουργείου Μεταφορών και Επικοινωνιών. 

3. Η διάρκεια της εκπαίδευσης ορίζεται τουλάχιστον σε 120 διδακτι¬ 
κές ώρες. Τα θέματα (μαθήματα), που διδάσκονται, καθώς και η ύλη 
τους καθορίζονται στο άρθρο 8 του Π.Δ. 57/89 και 586/88. Οι ώρες 
διδασκαλίας είναι κατανεμημένες στο διδακτικό πρόγραμμα κατά τρόπο 
που να καλύπτεται ισομερώς ολόκληρη η διδακτική ύλη που περιλαμβά¬ 
νεται στα παραρτήματα των Π.Δ. 57/89 και 586/88. Ως απαραίτητη 
προϋπόθεση για την συμμετοχή του υποψήφιου στις εξετάσεις για την 
απόκτηση πιστοποιητικού επαγγελματικής ικανότητας του τίθεται η 
παρακολούθηση του 80% των ωρών διδασκαλίας κάθε θέματος (μαθή¬ 
ματος) που θα αποδεικνύεται σχετικά. 

4. Τα της αποζημίωσης των εξεταστών, της καθιέρωσης παράβολου 
αντισταθμιστικών τελών των υποψηφίων για την συμμετοχή τους στις 
εξετάσεις για την απόκτηση πιστοποιητικού επαγγελματικής ικανότη¬ 
τας, καθορίζονται με κοινή απόαση των Υπουργών Οικονομικών και 
Μεταφορών και Επικοινωνιών. 

5. Η Δ/νση της οικείας ΣΕΚΑΜ μετά το πέρας των σπουδών και 
εφόσον για κάθε υποψήφιο υφίσταται η προϋπόθεση της παραγρ. 3 του 
παρόντος Κεφαλαίου, εγγράφει αυτόν σε σχετική κατάσταση, την οποία 
αποστέλλει στην Γενική Γραμματεία Μεταφορών του Υπουργείου Με¬ 
ταφορών και Επικοινωνιών για ενημέρωση και τον προγραμματίζει για 
τις εξετάσεις της Α' εξεταστικής περιόδου που ακολουθεί: 

ΚΕΦΑΛΑΙΟ Γ 

ΤΡΟΠΟΣ ΔΙΕΝΕΡΓΕΙΑΣ ΕΞΕΤΑΣΕΩΝ 

1. Ο έλεγχος της Γενικής Γραμματείας Μεταφορών του Υπουργείου 
Μεταφορών και Επικοινωνιών στις ΣΕΚΑΜ είναι άμεσος και ασκείται 
με τα αρμόδια όργανα, αφορά δε κυρίως σε θέματα κανονισμού σπου¬ 
δών, ως ο τρόπος εκπαίδευσης, ο τρόπος διδασκαλίας, η τήρηση στοι¬ 
χείων παρακολούθησης των μαθημάτων κλπ. Για να είναι δυνατός ο 
έλεγχος, κάθε Σχολή τηρεί Αρχεία, που αφορούν στα στοιχεία των διδα¬ 
σκόντων των παρακολουθούντων σπουδαστών, καθώς και των επιτυχό- 
ντων και λαβόντων πιστοποιητικά επαγγελματικής ικανότητας σπου¬ 
δαστών τους, μετά την σχετική, κατά τα παρακάτω οριζόμενα, ενημέ¬ 
ρωσή τους. 

2. Η Γενική Γραμματεία Μεταφορών του Υπουργείου Μεταφορών 
και Επικοινωνιών προγραμματίζει και διενεργεί γενικές εξετάσεις, στις 
οποίες έχουν δικαίωμα συμμετοχής οι μαθητές όλων των ΣΕΚΑΜ της 
χώρας, που επιθυμούν ν’ αποκτήσουν πιστοποιητικά επαγγελματικής 
ικανότητας. 

Οι γενικές αυτές εξετάσεις διενεργούνται 4 φορές το χρόνο και συγκε¬ 
κριμένα τους μήνες Μάρτιο, Ιούνιο, Σεπτέμβριο και Δεκέμβριο. 

Δικαίωμα συμμετοχής στις εξετάσεις αυτές, έχουν όλοι όσοι περιλαμ¬ 
βάνονται στις καταστάσεις των οικείων Σχολών κατά τα καθοριζόμενα 
της παραγρ. 5 του Κεφαλαίου Β’ της παρούσας απόφασης, καθώς και 
κατά προτεραιότητα όσοι απέτυχαν στην προηγούμενη εξεταστική πε¬ 


ρίοδο. 

3. Οι εξετάσεις του προηγούμενου άρθρου διενεργούνται κατά το 
πνεύμα των Πανελλήνιων εξετάσεων σύμφωνα με την ακόλουθη διαδι¬ 
κασία: 

α) Με απόφαση του Γ ενικού Γ ραμματέα Μεταφορών ορίζεται τριμε¬ 
λής Συντονιστική Επιτροπή Εξετάσεων, που συγκροτείται από δύο (2) 
υπαλλήλους του Υπουργείου Μεταφορών και Επικοινωνιών του Κλάδου 
ΠΕ με βαθμό Α', εκ των οποίων ο ένας ορίζεται Πρόεδρος και από έναν 
εκπρόσωπο των ΣΕΚΑΜ, που επιλέγεται με κλήρωση από το σύνολο 
των εκπροσώπων (ένας από κάθε Σχολή), που προτείνουν οι ΣΕΚΑΜ 
από το διδακτικό προσωπικό τους. 

Με την ίδια απόφαση ορίζονται τ’ αναπληρωματικά μέλη και ο γραμ¬ 
ματέας της Επιτροπής. 

β) Η Επιτροπή επιλέγει τα θέματα των εξετάσεων, τα οποία πρέπει 
απαραιτήτως να περιλαμβάνονται στην ύλη που έχει διδαχτεί και μερι¬ 
μνά για τη διασφάλιση του απορρήτου και την έγκαιρη αποστολή τους 
στα εξεταστικά κέντρα. 

Η Επιτροπή φροντίζει συγχρόνως για τον εφοδιασμό των εξεταστι¬ 
κών κέντρων με ειδικές σφραγισμένες κόλλες εξετάσεων, που εξασφαλί¬ 
ζουν την αδιάβλητη διεξαγωγή τους (κάλυψη ονοματεπώνυμου υποψη¬ 
φίου) και την ακριβοδίκαιη βαθμολόγησή τους. 

γ) Με άλλη απόφαση του Γενικού Γραμματέα Μεταφορών ορίζονται 
οι βαθμολογητές των γραπτών των εξεταζομένων, οι οποίοι είναι απα- 
ραιτήτως δύο (2) για κάθε εξεταζόμενη ενότητα θεμάτων. 

Ως εξεταστές ορίζονται υπάλληλοι του Υπουργείου Μεταφορών και 
Επικοινωνιών του Κλάδου ΠΕ, βαθμού Α', 

δ) Μετά τη βαθμολόγηση των γραπτών των υποψηφίων οι βαθμολο¬ 
γητές τα παραδίδουν στην τριμελή Επιτροπή, η οποία αποκαλύπτει τα 
ονοματεπώνυμα των υποψηφίων και ανακοινώνει τους επιτυχόντες. 

4. Οι κατά τις προηγούμενες παραγράφους αναφερόμενες εξετάσεις 
για την απόκτηση πιστοποιητικού επαγγελματικής ικανότητας οδικού 
μεταφορέα επιβατών ή εμπορευμάτων, είναι γραπτές. Ο τρόπος της 
γραπτής εξέτασης, που καθορίζεται λεπτομερέστερα από τη Γενική 
Γραμματεία Μεταφορών του Υπουργείου Μεταφορών και Επικοινω¬ 
νιών, πρέπει να εξασφαλίζει απόλυτη διαφάνεια στη διεξαγωγή της και 
αδιάβλητη και αντικειμενική κρίση των υποψηφίων. 

Η βαθμολόγηση γίνεται με την Δεκάβαθμη βαθμολογική Κλίμακα 

( 1 - 1 . 0 ). 

Κάθε εξεταστής βαθμολογεί ξεχωριστά. 

Ως επιτυχών θεωρείται ο υποψήφιος που θα συγκεντρώσει σύνολο 15 
βαθμών τουλάχιστον και από τους 3 εξεταστές - βαθμολογητές, δεν 
πρέπει όμως να βαθμολογηθεί με βαθμό κάτω από 4 από δύο εξεταστές 
- βαθμολογητές. 

Υποψήφιος που δεν συγκεντρώνει σύνολο βαθμών και από τους 3 
βαθμολογητές - εξεταστές τουλάχιστον 15, ή έλαβε βαθμό από 2 βαθ¬ 
μολογητές κάτω από 4 ξεχωριστά από τον καθένα, θεωρείται αποτυ- 
χών και εξετάζεται εξ’ υπαρχής στην επόμενη εξεταστική περίοδο κατά 
προτεραιότητα. 

5. Οι Γραμματείες των εξεταστικών Επιτροπών της παραγρ. 3 του 
Κεφαλαίου Γ' της παρούσας απόφασης, ευθύς ως εκδοθούν τα αποτελέ¬ 
σματα των εξεταστών των υποψηφίων, τα ανακοινώνουν στους χώρους 

εξέτασης και ενημερώνουν σχετικά την Γενική Γραμματεία του Υπουρ¬ 
γείου Μεταφορών και Επικοινωνιών και τις οικείες ΣΕΚΑΜ, προκειμέ- 
νου αυτές να τηρούν τα στοιχεία της παραγρ. 1 του Κεφαλαίου Γ’ της 
παρούσας απόφασης. 

6. Η Γενική Γραμματεία Μεταφορών του Υπουργείου Μεταφορών 
και Επικοινωνιών, μετά από την σχετική ενημέρωση των Γραμματειών 
των Επιτροπών εξέτασης, σύμφωνα με το προηγούμενο άρθρο, χορηγεί 
σε κάθε επιτυχόντα πιστοποιητικό επαγγελματικής ικανότητας για την 
είσοδο στο επάγγελμα του οδικού μεταφορέα εμπορευμάτων ή επιβα¬ 
τών Εσωτερικών ή Διεθνών Μεταφορών. 

7. Στη Γενική Γραμματεία του Υπουργείου Μεταφορών και Επικοι¬ 
νωνιών τηρούνται Μηχανογραφικά Αρχεία με τα στοιχεία: 

α) Των Σχολών Εκπαίδευσης (ΣΕΚΑΜ). 

β) Των χορηγηθέντων Πιστοποιητικών Επαγγελματικής Ικανότη¬ 
τας οδικού Μεταφορέα Επιβατών ή Εμπορευμάτων Εσωτερικών ή Διε¬ 
θνών Μεταφορών. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Ιουνίου 1989 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 
-♦- 

\ριθ. Ε. 4646 (10) 

Εγκριση της προσαρμογής στις διατάξεις του Ν. 1586/86 του Οργανι¬ 
σμού Εσωτερικής Υπηρεσίας της Κοινότητας Καλονερίου Ν. Κοζά¬ 
νης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 12 του Ν. 1188/81, 1-4 του Ν. 
1586/86 και του Π.Δ. 73α/87. 

2. Τη σύμφωνη γνωμοδότηση αριθ. 4/88 του Υπηρεσιακού Συμβου¬ 
λίου του άρθρου 14 του Ν. 1586/86, αποφασίζουμε: 

Άρθρο μόνο 

Εγκρίνουμε την απόφαση αριθ. 10/88 του Κ.Σ. Καλονερίου η οποία 


αφορά προσαρμογή στις διατάξεις του Ν. 1586/86 του Οργανισμού 
Εσωτερικής Υπηρεσίας της Κοινότητας Καλονερίου ώστε η διάρθρωση 
και διαβάθμιση των θέσεων του προσωπικού της Κοινότητας να έχει ως 
εξής: 

Γ ραμματεία 

Μόνιμο Προσωπικό. 

Κατηγορία ΔΕ. 

Κλάδος ΔΕΙ. 

Μία (1) θέση με βαθμούς Γ-Α. 

Προϊστάμενος όλων των υπηρεσιών της Κοινότητας είναι ο Πρόε¬ 
δρος. 

Κοζάνη, 1 Ιουνίου 1989 

Με εντολή Νομάρχη 
Ο Προϊστ. Δ/νσης 
ΓΕΩΡΓΙΟΣ ΔΟΥΔΑΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει τπν ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 




Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00’ έως 13.30’ 

ΤΕΕΕΧ 

22.3211 ΥΡΕΤ <3Β 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.. 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

α) Για το Τεύχος Α' 
β) » » » Β' 

γ) » » » Γ' 

δ) » » » Δ' 

ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

π) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα τα Τεύχη 


7.000 

10.000 

4.000 

10.000 

8.000 

4.000 

2.000 

5.000 

1.000 

20.000 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















